Lindsey, ce le spui oamenilor
când ei zic că suntem o schemă piramidală?
Răspuns rapid.
Nu suntem o schemă piramidală. Soțul meu credea că suntem.
Mi-a spus că voi împărți celula cu Bernie Madoff.
Era convins că nu se poate
ca eu să câștig acești bani făcând ceva legal.
A trebuit să-i arăt că se înșală.
Îl aveam pe cel mai mare sceptic acasă, lângă mine.
Nu suntem o schemă piramidală
fiindcă, în acel caz, trebuie să înrolezi mereu pe alții ca să câștigi bani,
deoarece nu produsul este valoarea...
În 2017, LuLaRoe a schimbat bonusurile.
Au schimbat modul cum funcționau bonusurile pentru nivelurile superioare.
Bonusurile voastre nu mai sunt pentru achiziții.
Bonusurile se bazează pe vânzările efective.
WEBINAR DE INSTRUIRE A INSTRUCTORILOR
Sally trebuie să vândă pentru ca tu să obții un bonus.
STATUL WASHINGTON CONTRA LLR INC.
Știați că LuLaRoe a schimbat planul de bonusuri în luna iunie 2017?
Da.
Care a fost schimbarea?
MĂRTURIE: DEANNE BRADY STIDHAM 20 DECEMBRIE 2019
Asta...
Eu am înțeles că
s-ar baza pe vânzări
în loc de comenzi.
Când structura bonusului s-a schimbat, cecul meu s-a înjumătățit.
Ne-au scăzut câștigurile?
La mai puțin de jumătate.
Cecurile mele cu bonusuri au trecut de la 6.000$ la 800$.
- Mereu am plănuit asta. - Da.
Am vorbit despre asta în ultimul an.
Trebuie să ne îndepărtăm de imaginea de schemă piramidală.
Așa am scăpat de ultimul element
care le-ar permite să spună că „suntem o schemă piramidală”.
Pentru a scăpa de imaginea de schemă piramidală
și pentru a vă stimula ca lideri, trebuie să schimbăm asta.
Imperiul LuLaRoe
În 2017, LuLaRoe s-a schimbat foarte mult.
A început să plouă cu plângeri,
iar lumea posta: „E aceasta o schemă piramidală?”
LuLaRoe făcea o schimbare,
pentru că, în acel moment, unele elemente
ale modului în care operau afacerea îi puteau face răspunzători
în caz de plângeri că ar fi o schemă piramidală.
Mai întâi, au schimbat bonusurile.
Apoi, exista întrebarea despre existența unei politici de returnare la LuLaRoe.
Așa că LuLaRoe a implementat o politică de rambursare 100%.
Practic, oricine voia să iasă din LuLaRoe
putea trimite înapoi inventarul,
iar LuLaRoe îi trimitea un cec pentru 100% din costul angro.
Cred că, inițial, a fost implementată pentru a încuraja lumea să se înscrie
și pentru a potoli teama pe care o aveau oamenii,
fiindcă te costa câteva mii de dolari ca să te înscrii în LuLaRoe.
RAMBURSARE INTEGRALĂ
În corespondența originală, se spune că această politică
nu are dată de expirare.
În apelul cu mentorii ne-au spus că politica de rambursare va rămâne.
Am făcut cum ni s-a spus.
Am transmis acea informație echipelor noastre.
S-au întâmplat două lucruri diferite.
Unu, s-au înscris mulți care fuseseră nehotărâți în legătură cu LuLaRoe.
A dispărut treaba cu „dacă nu o poți vinde”.
Celălalt lucru care s-a întâmplat a fost un exod în masă.
Am pierdut probabil 20 de oameni în două săptămâni.
Marele Exod.
Mulți au profitat de acest program
ca să iasă din LuLaRoe.
Cred că în acel moment LuLaRoe a plătit peste 100.000.000$ ca rambursări.
Care e acum politica firmei LuLaRoe
în ce privește returnările de mărfuri de la distribuitori?
De asta se ocupă Mark. Eu nu fac asta.
Dacă un distribuitor pleacă, mai poate returna produse?
MĂRTURIE: MARK STIDHAM 18 DECEMBRIE 2019
- Da. - Și produse deteriorate?
Da.
- Așa a fost întotdeauna? - Da.
Sub rezerva politicilor și a procedurilor.
13 SEPTEMBRIE 2017
13 septembrie 2017 este o zi
pe care o voi ține minte, probabil, până la moarte.
În acea zi am aflat că cei de la LuLaRoe au spus:
„Știți garanția de rambursare 100% pe care v-am dat-o?
„S-a zis cu ea.”
La câteva luni după implementarea politicii de rambursare,
mentorii au fost sunați de urgență.
Ne-au spus că s-a terminat cu programul de rambursare 100%.
Se va reveni la politica inițială, cu prevederi suplimentare
pentru diferite lucruri.
Nu mai puteai returna nimic care era de sezon sau elegant.
Totul trebuia să fie în ambalajul original, cu etichete.
Și au spus că niciun lider nu va primi nicio rambursare
până când nu se elimină bonusurile.
Deci liderii nu pot returna inventarul până când nu sunt plătite bonusurile.
Am foarte multe lucruri. E o nebunie.
Am inventar în valoare de cel puțin 15.000$.
Nu am putut primi nici rambursare.
Nu o voi uita niciodată pe o doamnă care m-a sunat și mi-a zis:
„LuLaRoe, să vă fie rușine de voi.”
Și plângea în timpul apelului.
Imediat după politica de rambursare,
m-am dus la baie și am avut o cădere nervoasă,
iar apoi mi-am zis:
„Oare chiar ajut lumea așa cum credeam?”
După ce am terminat de plâns, răspunsul la întrebare a fost: „Nu.”
Dacă ajutasem pe cineva, îi ajutasem pe Mark și pe DeAnne să câștige bani
pentru care nu trebuiau să dea socoteală.
Am hotărât să plec din LuLaRoe,
pentru că nu mai suportam să-i aud pe cei din echipa mea spunând:
„S-ar putea să pierd casa
„dacă nu mi se rambursează inventarul,
„fiindcă n-am mai plătit împrumutul de două luni
„și o să-mi pierd casa.”
Am intrat într-o criză profundă
de depresie și anxietate din cauză că eram în compania asta.
Mi-am dat seama că avusesem și eu un rol,
că îi jefuisem și eu.
Lumea spune: „N-ai putut s-o faci.
„Vânzările tale erau în scădere la sfârșit.”
Vânzările mele erau în scădere,
deoarece nu voiam s-o mai fac. Nu voiam să mai fac parte din porcăria asta.
Am luat iPad-ul și am scris o lungă diatribă:
„Acesta e motivul pentru care plec.”
M-am gândit că, dacă o postez pe rețelele sociale și e publică,
atunci ăsta e sfârșitul, nu?
Ca și cum mi-aș posta scrisoarea de demisie pe Facebook.
Ies din afaceri.
Mi-am zis: „Doamne, e postată.”
Foștii și actualii distribuitori și clienți LuLaRoe inundă rețelele sociale
- ... cu plângeri. - Consultanți din toată țara
cer acum rambursări pe rețelele sociale.
... sunt în așteptarea rambursărilor.
Ni s-a spus că secția de contabilitate nu are telefoane.
Multe femei care au cumpărat inventar
vor rămâne cu datorii de mii de dolari din cauza unei noi politici.
LULAROE ESTE CRITICATĂ
Ceva a devenit viral și, până în ziua de azi, eu tot nu înțeleg.
Dintr-o dată, au fugit cu toții.
„Nu, stai! Ce se întâmplă?” Mi-au frânt inima.
Nimeni din lumea asta nenorocită
nu vrea să poarte colanți cu o albină
care-ți intră în păsărică.
Aș vrea să nu fi existat atâta negativitate.
Singura dată când este acceptabil să spui: „Nu vrem oameni deștepți”
e într-un manual de instruire de la LuLaRoe.
Este inutil.
LuLaRoe și-a încheiat programul de rambursări pe 31 iulie.
Compania spune că încă mai procesează rambursările rămase.
O femeie a scris pe Twitter: „LuLaRoe, sper că sunteți gata pentru un proces.
„Reținerea rambursărilor aprobate este ilegală.”
KELLY PURCARO AVOCAT
M-am născut și am crescut în New Jersey.
Prima din familia mea care a făcut facultatea de drept.
Când fiica mea avea cinci ani, a văzut primul avocat bărbat.
Când ea l-a întrebat ce muncește,
el a zis că e avocat și ea a râs, pentru că...
Cred că a zis: „Mamele și fetele sunt avocați.”
Am aflat despre LuLaRoe
prin niște mame din cartier.
Am cunoscut-o pe Kelly din întâmplare.
Făceam parte amândouă din grupuri locale de networking,
mai ales pentru mame care erau femei de afaceri, întreprinzătoare.
Profesioniste care susțineau alte profesioniste.
M-a sunat și mi-a zis:
„Faci și acțiuni colective? Cred că am nevoie de un avocat.”
Avea inventar în valoare de 20.000$
și, când a încercat să-l returneze, nu a putut.
În decembrie 2016 am aflat că sunt însărcinată.
Dar, când eram aproape în cinci luni,
am pierdut copilul.
M-am simțit singură și îmi era rușine,
fiindcă era ceva în neregulă cu corpul meu, dacă a pierdut copilul.
Era ceva în neregulă cu mine, ca agentă de vânzări și antreprenoare
care dăduse greș.
Mi-au confirmat returnarea integrală
a inventarului meu în iunie 2017.
Apoi mi-au zis brusc:
„Stella, de ce nu te-ai grăbit să împachetezi marfa
„imediat ce ai demisionat?
„De ce nu ai pus totul în cutii, să le expediezi?”
Depresia mea postnatală se agravase în vara aceea.
De fiecare dată când mă așezam în grămada de haine, să le etichetez și să le număr,
mă apuca plânsul.
Așa că nu am făcut lucrurile rapid și corect,
și, când am făcut-o, am rămas cu inventar de vreo 20.000$.
Povestea ei era convingătoare, așa că am început să investighez,
am început să vorbesc și cu alții, era un lucru
de care nu te poți lăsa.
Așa că am acceptat cazul.
13 OCTOMBRIE 2017
Cazul acesta a început ca o încălcare de contract.
LuLaRoe a anunțat că au un program de rambursare 100%,
care este fără riscuri, cumpărați ce doriți, programul rămâne.
Dacă nu mai vrei să vinzi acești colanți,
noi plătim expedierea și îți dăm banii înapoi.
Apoi au decis brusc: „Nu se mai face asta.”
LuLaRoe a spus că era doar o politică temporară,
dar existau multe înregistrări și femeilor li se trimiseseră informații
în care se spunea că garanția de rambursare a banilor rămâne.
E foarte simplu:
„Ați promis că, dacă nu mai vrem să vindem, nu există niciun risc.
„V-ați încălcat promisiunea.”
Am început să facem cercetări. Am primit o avalanșă de informații.
Femeile acelea abia așteptau să-și spună povestea.
Am creat un site web pentru a aduna informații,
pentru a vedea cine mai e în aceeași situație, iar răspunsul a fost uluitor.
Erau oameni care așteptau cu disperare ca cineva să le apere drepturile
și nu știau cui să se adreseze.
Ne-am dus în California. Am înaintat o acțiune în instanță și am spus:
„Nu este numai pentru aceste femei,
„ele iau apărarea tuturor celor cărora le-ați făcut asta.”
Noua acțiune colectivă susține că garanția de rambursare...
... se sfâșie ca hârtia igienică udă.
... acțiune colectivă care acuză LuLaRoe că e o schemă piramidală.
Vindem un produs foarte dorit prin intermediul unui consumator.
Aceasta nu e o schemă piramidală.
Compania e acuzată că a încurajat unele distribuitoare să împrumute bani,
să utilizeze carduri de credit și chiar să vândă laptele de la sân...
Fiecare poveste are mereu două fațete,
dar, dacă cineva îți cere să-ți vinzi laptele, am câteva întrebări.
- Mereu vezi cel mai interesant detaliu. - Asta mi-a sărit în ochi.
FONDATORII LULAROE RIPOSTEAZĂ
Am încetat să mai încerc să țin socoteala
proceselor intentate împotriva lui LuLaRoe.
Sunt cu zecile.
S-a intentat un proces pentru colanții defectuoși,
și apoi, rapid, s-au intentat alte procese în alte state.
1. ÎNCĂLCAREA DREPTURILOR DE AUTOR
LuLaRoe a fost dată în judecată repetat pentru încălcarea drepturilor de autor.
Lumea a început să caute imagini pe Google cu desenele de pe colanții LuLaRoe.
Am fost instruiți de la început
ca, dacă vom folosi un desen de pe Google,
de la oricine ar fi,
să luăm doar o mică parte și să o schimbăm cu cel puțin 20%,
ca să nu fim dați în judecată.
UN ARTIST CONFIRMĂ UTILIZAREA NEAUTORIZATĂ
Dar unii designeri
nu prea respectau aceste reguli, cred.
Multe par să nu fi fost create de LuLaRoe.
ARTIST ACUZAT DE ÎNCĂLCAREA DREPTURILOR DE AUTOR
Cererea era atât de absurdă, de nerealist de mare,
încât i-a obligat pe unii dintre designerii noștri
să fure de la alți artiști
doar pentru a-și face norma.
Căutam periodic să văd dacă au apărut procese noi
și, la sfârșitul lunii noiembrie 2018, am găsit ceva.
Procesul cu MyDyer a fost primul
în care Mark și DeAnne au fost numiți, practic, escroci.
MyDyer este un furnizor de îmbrăcăminte.
MyDyer susținea că LuLaRoe le datora 49.000.000$.
Și ei susțin
că LuLaRoe știa că nu va putea plăti aceste facturi,
dar tot au plasat comenzi noi la MyDyer,
cu intenția de a escroca firma MyDyer.
Procesul dintre MyDyer și LuLaRoe
nu e doar un proces.
Este, de asemenea, o ruptură între doi prieteni.
Mark Stidham era prieten
cu directorul executiv al MyDyer, Daniel Kang.
Dan, de la MyDyer.
Erau ca frații.
Kang, ca și Stidham, iubește mașinile de lux,
și amândoi făceau parte din așa-numitul Escadron-Fantomă.
Sunt bărbați din California care au mașini Koenigsegg,
o mașină suedeză foarte luxoasă și foarte rapidă.
Chiar apar împreună într-un documentar despre mașini.
Mark Stidham e o persoană pragmatică.
Este patriarhul tipic.
Ne spune povești de pe vremuri
și așa ne asigură distracția.
Situația s-a înrăutățit
când au apărut problemele de calitate cu produsele LuLaRoe.
Așa au început niște lupte interne urâte între MyDyer și LuLaRoe.
MyDyer a afirmat că LuLaRoe
ascundea bani în companii cu răspundere limitată (LLC-uri),
fiindcă știau că îi așteaptă niște procese.
De fapt, compania este legată de zeci de LLC-uri.
Numai în decembrie 2017 au fost înființate 17 LLC-uri.
Dar și LuLaRoe dă în judecată firma MyDyer.
Ei susțin:
„Nu! Nu noi îți datorăm bani! Tu ne datorezi nouă bani!”
Parcă e acea memă cu Omul-Păianjen care arată spre sine.
E un mare balamuc.
NUMĂRUL DE DISTRIBUITORI 90.000
NUMĂRUL DE DISTRIBUITORI 63.000
FELICITĂRI! LULALOVE, COURTNEY HARWOOD
Toată situația asta era bizară.
A fost foarte greu pentru mine, din punct de vedere emoțional.
Și am decis în acel moment că nu mai merita să lupt.
Le-am trimis scrisoarea mea de demisie.
Le-am mulțumit pentru oportunitate.
Și le-am spus că valorile mele nu se mai aliniază cu ale lor.
Cât de mulți bani îți datorează LuLaRoe?
Dacă am calcula bonusurile incorecte,
returnările, articolele defecte,
mi se datorează aproximativ
100.000$.
După ce am plecat, tuturor li s-a spus să nu vorbească cu mine,
să nu aibă nicio legătură cu mine, altfel vor fi concediați.
Când cineva pleca din LuLaRoe, nu aveai voie să comunici cu ei.
Deci abia după ce am plecat din LuLaRoe
m-a contactat Sam.
Practic, Sam m-a contactat când am plecat din LuLaRoe
ca să investesc în afacerea lui cu marijuana.
L-am întrebat dacă există vreun acord
care să-mi garanteze câștigul dacă investesc 30.000.
El a spus: „Ha, ha, nu e niciun acord.
„Dar hai să intri cu 30.000, da?
„Vei primi înapoi 90.”
Și apoi mi-a trimis o poză cu toți banii lui.
Știam că ceva nu e în regulă.
Am făcut o captură de ecran
cu imaginea trimisă de el, cu bancnotele,
și am găsit-o pe Google.
Deci nu erau, de fapt, banii lui.
Furase o imagine de pe Google.
Am investit în ceea ce credeam că e o fermă de marijuana.
- Dar nu era adevărată. - Conform documentelor acuzării,
Procuratura din Utah afirmă
că Samuel Schultz a făcut promisiuni de profituri din cultivarea marijuanei,
o fermă de marijuana care nu exista.
Era o schemă Ponzi.
Nu am luat banii nimănui.
Investisem banii mei în ea. Deci...
Nu poți să inventezi asemenea povești.
FII LUMINA
În vara anului 2018, totul devenise un circ.
Devenise ceva ce nu trebuia să fie.
ÎNAINTE DE CONVENȚIA DIN VARA ANULUI 2018,
LULAROE SE CONFRUNTA CU PESTE 20 DE PROCESE.
Pentru Convenția 2018,
LuLaRoe a cheltuit foarte mult pentru Kelly Clarkson,
când datora mulți bani distribuitorilor
și îi obliga pe mulți distribuitori
să facă salturi mortale ca să-și recupereze banii.
Și totuși au avut bani de cheltuit pe Kelly Clarkson.
Sincer, nici în ziua de azi, nu o mai pot asculta pe Kelly Clarkson.
O boicotez.
Ceea ce e trist, pentru că o adoram pe Kelly Clarkson.
Îmi place duetul acela cu Jason Aldean, Don't You Wanna Stay.
E unul dintre cântecele mele preferate și nu mai pot să-l ascult din cauza ei.
Imediat după Kelly Clarkson, am avut o adunare rușinoasă.
Au organizat o întâlnire cu persoane importante,
iar Mark ne-a amenințat.
Ne-au pus să scriem un „X” sau un „O” pe o bucată de hârtie,
dacă suntem alături de companie sau nu, și apoi să înmânăm hârtiile.
Ne-au pus să ridicăm mâna, în mod public, dacă suntem
alături de companie pe termen lung sau pe termen scurt, a fost penibil.
Mereu existaseră întrebări
și, în general, până în acel moment
putuseră să explice totul.
Acum apăruseră întrebări la care nu au putut răspunde.
Și era absolut inacceptabil să-i punem întrebări lui Mark.
Luni dimineața, după convenție,
am primit un e-mail în care scria că cineva din companie,
o persoană importantă, fusese concediată.
Ne întrebam cine putea să fie.
I-am sunat pe toți. I-am întrebat: „Ai fost concediat? Ce se întâmplă?”
Apoi mi-am verificat e-mailul, după vreo patru ore,
ni se trimisese în mod privat un e-mail în care spuneau că de fapt noi
fuseserăm concediați.
Rămăsesem blocați cu tot acest inventar.
Am încercat să vindem o parte. Am dat gratis cea mai mare parte.
Am suferit o pierdere masivă.
ÎN IANUARIE 2019, STATUL WASHINGTON A INTENTAT PROCES FIRMEI LULAROE
PENTRU CĂ AR FUNCȚIONA CA O SCHEMĂ PIRAMIDALĂ ILEGALĂ.
În seara asta, compania LuLaRoe se confruntă cu un alt proces.
Procurorul general al statului Washington afirmă
că LuLaRoe a atras prin înșelăciune lumea într-o schemă piramidală.
AVERTIZARE PENTRU MULTI-LEVEL MARKETING
La începutul anului 2019, procurorul general al statului Washington
a intentat un proces civil,
acuzând firma LuLaRoe că a încălcat legile statului Washington
privind schemele piramidale.
Era ceva foarte important. În proces se afirma că nu poți avea
o afacere de succes doar prin vânzarea produsului.
Că modul principal în care pot avea succes cei implicați în această companie
este prin recrutarea altor persoane sub ei.
Și asta e o schemă piramidală.
Când am început cu LuLaRoe,
planul de compensare era bazat pe comenzile angro.
În acel moment, nu mai contează
în ce fel îl prezinți,
aceasta este definiția unei scheme piramidale.
Mă simt ciudat să spun asta cu voce tare.
Și procesul statului Washington... E statul tău.
Ce știi despre asta?
Nu știu destule despre asta și... e ceva important.
- E un proces mare. - Da.
- Bine.
Una e când o persoană intentează un proces civil,
dar nu e mai înfricoșător când un stat îți intentează proces?
Pot să vă spun chiar acum că îmi sângerează limba?
Pentru că aș vrea să vă spun
ce cred eu despre acel proces cu adevărat.
Avocații mei, dacă ar fi aici, mi-ar spune să tac din gură chiar acum.
În cadrul procesului, au avut sute de mii de pagini
de dovezi.
DeAnne a depus mărturie în calitate de președintă.
Mark Stidham a depus mărturie în calitate de director executiv.
Kenny Brady, vicepreședintele de vânzări pentru LuLaRoe...
Vă urăm bun venit la LuLaRoe.
Suntem încântați că v-ați alăturat companiei.
Ne puteți spune ce e programul Make Good?
Nu-mi amintesc.
Noi creăm libertate. Îi servim pe alții. Noi consolidăm familiile.
Vă amintiți care este politica fericirii?
STATUL WASHINGTON CONTRA LLR INC. MĂRTURIE: KENNY BRADY
Nu-mi amintesc.
Dacă vă împliniți visurile, aveți o viață binecuvântată.
Facem asta prin dragoste, confiență, scop, încredere și dezvoltare.
Programul Make Good are legătură cu produsele defectuoase?
Nu-mi amintesc.
STATUL WASHINGTON CONTRA LLR INC. MĂRTURIE: JORDAN BRADY
Jordan Brady, fostul șef de la Leadership și Cultură...
În ce mod înțelegeați sensul unei scheme piramidale?
Nu-mi amintesc ce înțelegeam eu pe atunci.
Trebuie să ne îndepărtăm de imaginea de schemă piramidală.
Ați revăzut acest videoclip, ca pregătire pentru proces?
Da.
Pentru a scăpa de imaginea de schemă piramidală
și pentru a vă stimula ca lideri,
trebuie să schimbăm asta.
Trebuie să puneți aceste comentarii în context.
Și trebuie să-l cunoașteți pe fiul meu, Jordan.
O să-l adorați când o să-l cunoașteți. Bietul copil!
Jordan are foarte mult entuziasm.
Da! Este atât de... Este amuzant.
Cei mai mulți dintre noi nu folosesc limbajul cu precizie.
Și astfel, un lucru spus de el, prin care credea că lămurește lucrurile,
ceva clar,
părea să sune ca și cum ne-ar fi fost frică fiindcă nu eram în siguranță.
Nu am fost niciodată o piramidă.
Nici acum nu suntem o piramidă.
Fiecare dolar câștigat în această afacere provine din vânzarea de produse.
Jordan nu a făcut nimic pentru care ar trebui să-și facă griji.
Nici noi.
După dv., prin ce se deosebește LuLaRoe de un MLM?
Noi...
Distribuitorii achiziționează produse de la noi.
Noi suntem un furnizor angro pentru ei.
Majoritatea veniturilor lor provin din vânzarea către un utilizator final.
În dosarul procurorului general al statului Washington
se prezintă un grafic util.
Aici se vede cât s-a câștigat în bonusuri.
Și aici se văd profiturile realizate din vânzarea cu amănuntul,
se vede că e ușor negativ.
INSTRUCTORII DE SUCCES TE FORMEAZĂ
Mark și DeAnne au pus mereu accentul pe recrutare,
până când am trecut la o structură de compensare bazată pe vânzări.
Ne-au pus să scriem
câte persoane cunoșteam după nume
și erau împărțite în mai multe categorii.
Scopul era să adunăm cât mai mulți oameni posibil.
LULAROE PLAN DE BONUSURI PENTRU LIDERI
Nu a fost conceput ca un program cu autoperpetuare
sau în care căutai să aduci mereu oameni noi.
Dacă Mark și DeAnne au făcut vreodată vreo declarație
că nu pun accentul pe recrutare sau pe crearea de echipe...
TOȚI ÎMPREUNĂ
E o mare minciună.
REALIZEAZĂ MAI MULT
Întregul lor model se baza pe crearea de echipe.
Foarte rapid.
Vreau să știți câți bani câștigă,
care a fost ultima sumă primită ca bonus
și ce vânzări au.
Sunt din Riverton, Utah, și ultimul nostru cec
a fost de 307.000.
Nici nu pot să spun asta. Sunt copleșită.
Vânzările noastre personale sunt cu puțin peste 18.000.
Îmi place asta. Bine, acum...
De ce le-ați întrebat cât au câștigat din vânzări și cât din bonusuri?
De ce nu?
Îmi place.
E ceva care inspiră și entuziasmează.
Când ați ajuns la punctul culminant,
la unul dintre evenimente ați prezentat un cec
de 1,4 milioane de dolari, pentru un soț și o soție.
Nu, nu cred că am făcut-o.
KIM ȘI DOUG ROYLANCE 1.435.701,18$
Reprezenta câștigurile lor de când se alăturaseră companiei.
Deci era un fel de cec ceremonial sau ce...
Ce voia să transmită?
Voia să spună:
„Mulțumim pentru eforturile voastre. Uitați-vă la ce au realizat.”
Cum au câștigat atât de mulți bani și cât timp au lucrat?
Ea a început să facă 16 petreceri pe săptămână.
- Cât timp a făcut asta? - Măiculiță! Probabil...
Ea încă... Cred că a făcut asta
vreo doi sau trei ani. Da.
Ce procent din cele 1,4 milioane
provenea din vânzările de la acele petreceri
și ce procent era bonus pentru cei de dedesubt?
Cele 1,4 milioane reprezentau bonusurile ei.
Erau bonusurile.
Noi nu urmărim profiturile distribuitorilor noștri.
Poate că e ușor să ai impresia
că modul de a câștiga bani la LuLaRoe este prin recrutarea altora?
Recunoașterea unor realizări deosebite nu are scopul de a induce în eroare.
Are scopul de a inspira.
Și, dacă asta te induce în eroare, e vina ta.
CONFORM STATULUI WASHINGTON,
DOI MENTORI DE TOP AU CÂȘTIGAT FIECARE PESTE 2.000.000$
ÎN BONUSURI, ÎNTRE 2016 ȘI 2019.
Nu suntem o schemă piramidală. Soțul meu credea că suntem.
Mi-a spus că voi împărți celula cu Bernie Madoff.
Era convins că nu se poate
ca eu să câștig acești bani făcând ceva legal.
Am făcut lucruri pe care nu le voi face din nou.
Nu spun că am comis vreo infracțiune.
Pentru că nu am făcut-o.
Nu știu dacă ce am făcut era greșit.
Dacă venitul meu provenea din bonusuri sau din vânzări,
asta depindea de aspectul pe care mă concentram
și de ceea ce puteam să fac.
Deci ai avut momente în care câștigai
mai mulți bani din vânzări decât din bonusuri?
- Nu voi vorbi despre asta. - Bine.
Dacă LuLaRoe va fi găsită vinovată,
atunci consider că fiecare
societate de vânzări directe ar trebui să fie investigată,
pentru că nu am văzut niciodată
ca LuLaRoe să fi făcut ceva ce alte companii nu au făcut.
O companie de multi-level marketing e un model de afaceri legal permis,
dacă e făcut în mod corect.
Când ai o companie de multi-level marketing,
trebuie să urmezi factori
care sunt stabiliți de către stat și de instanțele federale
și de legile țării noastre, care spun:
„Așa se face într-un mod sigur.”
Iar oamenii nu doar profită de cei care încearcă să-și câștige existența.
POLITICA DE RAMBURSARE
Trebuie să ai o politică de rambursare.
Regula de 70%.
Oamenii trebuie să cumpere inventar
numai după ce au vândut aproximativ 70%.
Și trebuie să te asiguri
că vânzările merg la cel puțin zece clienți diferiți,
și nu vinzi doar altor reprezentanți sau altor distribuitori
care încearcă să câștige un ban.
Procurorul general al statului Washington a cercetat
compania LuLaRoe
și a stabilit că, la un moment dat în 2017,
s-au făcut schimbări semnificative în modul în care operau.
Procesul statului Washington spune: „E grozav.
„Ți-ai schimbat practicile în 2017, pe hârtie,
„dar te vom verifica în continuare, ca să fim siguri.”
Statul Washington ar putea avea succes
cu acuzațiile aduse firmei LuLaRoe precum că ar fi o schemă piramidală ilegală,
în conformitate cu legile statului.
Dar, în realitate, procesele de succes sunt rare.
Până când guvernul nu se va ocupa de întregul sector...
AMWAY 8,8 MILIARDE DE DOLARI
... acesta este doar teatru politic.
Este corect să spunem că LuLaRoe a crescut cu o viteză copleșitoare?
LuLaRoe a crescut într-un ritm rapid fără precedent.
Dar nu copleșitor, suntem încă aici.
Dacă i-ați putea întreba ceva pe Mark și DeAnne,
ce i-ați întreba?
Cum...
Sunt foarte iritabili.
Da, sunt foarte iritabili.
Te-ar minți oricum.
Nu i-aș întreba nimic, pentru că oricum nu mi-ar spune adevărul.
Să vă spun ceva din filozofia mea privind procesele.
Când ai făcut ceva greșit și cineva te trage la răspundere,
nu vezi așa ceva în public cu noi. Știi de ce?
Pentru că eu le rezolv. Îmi asum răspunderea.
Spun: „Ai dreptate, am greșit, vom avea grijă de tine. Îmi pare rău
„c-a trebuit să mă dai în judecată, să-mi atragi atenția asupra acestui lucru.”
În ceea ce privește procesul meu, doar atât pot spune,
a fost rezolvat prin acordul ambelor părți.
CAZUL STELLEI NU A PUTUT CONTINUA CA ACȚIUNE COLECTIVĂ,
IAR REVENDICAREA EI PERSONALĂ A FOST REZOLVATĂ PRIN ARBITRAJ PRIVAT.
În acest moment, drumurile noastre s-au despărțit.
Și nu am probleme cu asta.
Pentru că, în final, misiunea mea era să transmit un mesaj.
Doar pentru că ești o companie mare
nu înseamnă că poți profita de oameni.
NUMĂRUL DE DISTRIBUITORI 63.000
NUMĂRUL DE DISTRIBUITORI 18.000
Când am plecat de la LuLaRoe, încă mai câștigam sute de mii pe an.
Dar nu-mi mai aducea bucurie.
După ce eu și soțul meu ne-am despărțit,
am simțit că nu am reușit să realizez
ceea ce voiam de fapt,
credeam că, lucrând pentru LuLaRoe, îmi consolidam familia.
Dar, dacă m-aș implica pe deplin în afacerea mea,
ar trebui să aleg una sau alta.
Încă mai aveam recompensa în final.
Încă mai aveam banii pentru a „justifica” timpul petrecut departe de copiii mei.
Mulți oameni nu au avut asta.
Voi spune doar acest lucru.
Știu că experiența mea nu poate fi reprodusă.
Acum știu asta.
Am vorbit cu DeAnne, și ea mi-a spus că e trist
că mă las de afacerea pentru care muncisem din greu,
și că mă încuraja să-mi duc copiii la biserică,
ca să aibă o senzație de stabilitate în viața lor.
ÎNCEPÂND CU ANUL 2016, PESTE 100 DE DISTRIBUITORI LULAROE AU DAT FALIMENT.
A trebuit să-mi vând casa.
A trebuit să vând ambele mașini pe care le cumpărasem.
Îmi amintesc că au venit să-mi sechestreze mașina,
iar fiul meu a fugit afară și a spus:
„Mami, de ce plângi? E doar o mașină.”
Și asta chiar m-a impresionat.
În acel moment, totuși,
era o cauză pierdută între mine și soțul meu.
În săptămânile în care nu am copiii la mine,
mănânc brânză cu pâine la cină, ca să economisesc bani.
A trebuit să declar și eu faliment
pentru cardurile de credit pe care încă am datorii.
Încerc să nu judec.
I-am judecat pe toți, în anii în care eram în LuLaRoe,
pentru că mă credeam mai bună decât toți ceilalți.
Acum îmi dau seama că fiecare are problemele lui.
În ce-i privește pe distribuitorii actuali ai LuLaRoe,
sper ca ei să iasă înainte de a fi prea târziu.
Eu am așteptat până când a fost prea târziu,
și am fost una dintre primii care au plecat.
Când m-am hotărât să plec, reacțiile au fost diferite.
Unii erau foarte dezamăgiți și supărați,
iar alții ziceau:
„Ne-am recăpătat prietena.”
Sau: „Ne-am recăpătat mama.”
Speranța mea ar fi ca toți
care se află în acea poziție să știe că nu e nimic în neregulă cu ei.
E în regulă.
Unele lucruri pur și simplu nu funcționează.
Știind ce rol am avut în asta
și știind că am introdus multe femei în această companie,
mi-a luat foarte mult timp
să nu mai sufăr și să nu mai plâng din cauza asta.
Nu vreau să mai treacă nimeni prin ce am trecut eu.
Companiile de multi-level marketing se adresează mai ales femeilor.
Mame care stau acasă, mame singure,
pensionare care stau acasă,
persoane cu dizabilități, persoane de culoare, persoane cu venituri mici,
oameni care nu au avantajele pe care le au alții.
Sunt multe moduri de a avea oportunități legitime
de afaceri în care să lucrezi de acasă
și care să nu necesite să îi recrutezi pe alții.
Motivul pentru care am avut atâta succes
dezvăluind și investigând adevărata față a firmei LuLaRoe
a fost că lumea s-a unit și a împărtășit informații.
Din acest motiv am intrat în LuLaRoe,
în primul rând ca să creez o comunitate.
Femeile care alimentau firma LuLaRoe
sunt femeile care, în America, se ocupă de asociațiile părinți-profesori,
conving lumea să voteze, sunt incredibil de eficiente din punct de vedere politic.
Au multe legături în comunitățile lor
și sunt conectate între ele.
Și sunt una dintre cele mai puternice și mai eficiente,
dar complet nerecunoscute, surse de putere.
Acesta este un exemplu pentru modul în care femeile
se pot uni ca să demaște fărădelegile.
Am găsit mai mult sprijin în Defective decât am găsit vreodată în LuLaRoe.
Când am plecat de la LuLaRoe, voiam să ajut 75 de femei să iasă,
fiindcă atâtea aveam în echipă.
În ultimii trei ani, am ajutat mii.
Mii de femei.
Încerc să găsesc curcubeul după furtună.
Asta se întâmplă când nu-ți mai pasă de etică și de morală
și ești mistuit de lăcomie.
Dacă eu cred că ei știau ce făceau? Da.
Credeau ei că vor avea atâta succes
făcând ceea ce făceau? Nu.
A fost o experiență stresantă și tâmpită
și nu așa trebuia să fie.
Dar această cerere de a produce artă ca și cum aș avea un pistol la tâmplă...
În final, pot măcar să spun
că, lucrând acolo, am devenit un designer mai bun.
Aș face-o din nou? Probabil că nu.
Probabil aș rămâne la meseria de barmaniță și la designul grafic.
Ar trebui să fiți trași la răspundere,
ori printr-un proces, ori prin divulgarea acestei povești.
Amintește-ți, ai început din portbagajul mașinii tale.
Să nu uiți niciodată că vindeai fuste din portbagajul mașinii.
Și acum uită-te la tine.
Ai putea, cel puțin, să le arăți respect celor care te-au adus aici.
Am o viziune că, într-o zi,
toți foștii funcționari de la sediul central și distribuitorii...
Există un restaurant, Miguel, de unde se poate vedea
sediul central, curtea din spate.
Îmi închipui că noi toți stăm pe verandă,
sorbind băutura noastră preferată...
A mea e suc de merișoare cu vodcă, dezvăluire completă.
Și îi privim pe cei de la sechestre cum scot afară tot.
Toate computerele, telefoanele, tablourile, mesele, birourile,
iar Mark și DeAnne sunt la etajul întâi, plângând,
cu agenții federali lângă ei.
Oare mi se va împlini dorința? Sper că da.
ÎN FEBRUARIE 2021, LULAROE A SOLUȚIONAT PRIN ACORD CAZUL
CU STATUL WASHINGTON, PENTRU 4,75 MILIOANE DE DOLARI.
Sunt peste patru milioane de dolari care se duc la statul Washington.
Poziția publică a LuLaRoe
a fost să nege orice greșeală.
Au luat o decizie de afaceri
pentru a opri litigiul care începuse în 2019.
Ca parte a acordului, LuLaRoe trebuie să schimbe
câteva dintre politicile considerate exagerate de distribuitori,
inclusiv o politică de rambursare actualizată.
Cu siguranță este ceva.
Doar că nu revizuiește legile legate de MLM și scheme piramidale.
Cei mai mulți oameni nu-și dau seama
că nicio companie de multi-level marketing nu s-a oprit vreodată.
Este o schemă piramidală
pulsatorie, gigantică, cu multe tentacule.
Dacă se întâmplă să eșueze una,
doar se împrăștie.
Liderii de vârf se duc la alte companii
sau înființează altele noi.
Cei de sub ei sunt mutați în alte scheme.
Schema va migra și se va transforma.
E o hidră.
DIN 2016, AU FOST INTENTATE PESTE 50 DE PROCESE COMPANIEI LULAROE.
LA JUMĂTATEA ANULUI 2021, LULAROE ERA ÎNCĂ ÎN AFACERI
ȘI REDUSESE COSTURILE INIȚIALE CU 90%,
ATRĂGÂND NOI DISTRIBUITORI.
Care este viziunea companiei? Cum este LuLaRoe 2.0?
Există încă, chiar în acest moment, în timp ce noi vorbim aici,
o oportunitate uriașă de a vinde haine femeilor din America.
Bună. Ce mai faceți? Sunt Jill Drehmer, distribuitoarea de modă LuLaRoe.
Am o mulțime de Nicki și de...
Vreau să continui să lucrez cu LuLaRoe. Mă încântă.
Primesc inventar nou săptămâna asta.
Produse noi, stiluri noi.
Mă așez în fața camerei și le prezint clienților mei.
Le arăt cum se combină, cum se aranjează,
apoi fac colete și le expediez.
Noi creăm ceva
ce nici măcar nu știam că facem, acum șapte ani,
creăm un sentiment de curaj, încredere și securitate.
Tu vei prelua conducerea. Tu vei fi șefa.
E ca și cum... E ușor.
Dacă ar putea înțelege că trebuie să muncești și să decizi:
„Asta o să fac. Plec capul
„și mă implic trup și suflet timp de 90 de zile.”
LuLaRoe este povestea de avertizare
a unei companii care a crescut prea repede pentru binele său.
Istoria își va aminti de LuLaRoe ca de o familie neetică, imorală.
„Istoria este scrisă de învingători”,
după cum a spus generalul Martok din Star Trek: Deep Space Nine.
Și istoria își va aminti că partea noastră a învins-o pe a lor.
MARK ȘI DEANNE AU REFUZAT SĂ ACORDE UN AL DOILEA INTERVIU.
„CONTINUĂM SĂ NE CONCENTRĂM PE MISIUNEA NOASTRĂ
„DE A ÎMBUNĂTĂȚI VIEȚI ȘI DE A CONSOLIDA FAMILII
„PRIN PRINCIPII DE ANTREPRENORIAT, ÎN TIMP CE
„CONTINUĂM SĂ-I EDUCĂM PE MICII ÎNTREPRINZĂTORI ÎN PRIVINȚA
„OPORTUNITĂȚILOR DIN RESPONSABILITATEA PERSONALĂ
„ȘI ALEGEREA INDIVIDUALĂ.” - RĂSPUNSUL DE LA LULAROE, INC.
Subtitrarea: Anca Irina Dumitru
redactor Mioara-Amalia Lazăr